HMS "Illustrious" adalah sebuah kapal pengangkut pesawat ringan dalam Tentera Laut Diraja dan merupakan kapal kedua dari tiga buah kapal yang dibina pada akhir tahun 1970-an dan awal 1980-an. Ia merupakan kapal perang kelima dan kapal pengangkut pesawat kedua yang memakai nama "Illustrious", dan dikenali dengan nama "Lusty" oleh para krewnya. Pada tahun 1982, konflik di Falklands yang memerlukan "Illustrious" untuk disiapkan dan bergegas ke selatan untuk menyertai kapal-kapal terdahulu iaitu dan kapal pengangkut pesawat veteran . Untuk merealisasikan perkara ini, kapal ini disiapkan tiga bulan lebih awal di Swan Hunter Shipyard, kemudian ditauliahkan pada 20 Jun 1982 dalam perjalanan laut ke Portsmouth Dockyard untuk mengambil bekalan dan krew tambahan. Ia kemudian tiba di Falklands untuk membantu "Invincible" pada 28 Ogos 1982. Kembali ke United Kingdom, ia tidak ditauliahkan secara rasmi ke dalam armada sehingga 20 Mac 1983. Selepas tugasan di Atlantik Selatan, ia kemudian diatur gerakkan dalam Operasi Pengawasan Selatan di Iraq, kemudian Operasi Larangan Terbang di Bosnia pada tahun 1990-an dan Operasi Palliser di Sierra Leone in 2000. Pembaikan semula ektensif pada 2002 menghalang ia dari terlibat dalam Perang Iraq pada tahun 2003, tetapi dibaiki dan bersedia apabila diperlukan untuk membantuk warganegara Britain yang terperangkap dalam Perang Lubnan 2006.